62018CO0431_INF
Определение на Съда (седми състав) от 11 декември 2019 г. —Bueno Ruiz и Zurich Insurance
(Дело C‑431/18) (
1
)
„Преюдициално запитване — Член 99 от Процедурния правилник на Съда — Застраховка „Гражданска отговорност“ при използването на моторни превозни средства — Директива 2009/103/ЕО — Член 3, първа алинея — Понятие „използване на превозни средства“ — Изтичане на масло и други течности от моторно превозно средство — Вреди“
Сближаване на законодателството — Застраховка „Гражданска отговорност“ за моторни превозни средства — Директива 2009/103 — Понятие „използване на превозни средства“ — Използване на превозно средство съобразно с функцията му на средство за транспорт — Произшествие, настъпило на частен паркинг вследствие на разлив на масло по време на маневри на използващо паркинга превозно средство — Включване
(член 3, първа алинея от Директива 2009/103 на Европейския парламент и на Съвета)
(вж. т. 35—45 и 48 и диспозитива)
Диспозитив
Член 3, първа алинея от Директива 2009/103/ЕО на Европейския парламент и на Съвета от 16 септември 2009 година относно застраховката „Гражданска отговорност“ при използването на моторни превозни средства и за контрол върху задължението за сключване на такава застраховка трябва да се тълкува в смисъл, че понятието „използване на превозни средства“, посочено в тази разпоредба, обхваща положение, при което превозно средство, извършило маневри и/или паркирано на частен паркинг, в съответствие с функцията му на средство за транспорт, е участвало в произшествие на този паркинг.
(
1
)	ОВ C 373, 15.10.2018 г.